CELEX: 62018TN0304
Language: lv
Date: 2018-05-08 00:00:00
Title: Lieta T-304/18: Prasība, kas celta 2018. gada 8. maijā – MLPS/Komisija

201807060601994532018/C 259/573042018TC25920180723LV01LVINFO_JUDICIAL20180508424321Lieta T-304/18: Prasība, kas celta 2018. gada 8. maijā – MLPS/Komisija
 ---documentbreak--- C2592018LV4210120180508LV0057421432Prasība, kas celta 2018. gada 8. maijā – MLPS/Komisija
   (Lieta T-304/18)2018/C 259/57Tiesvedības valoda –franču
      Lietas dalībnieki
   
   
      Prasītāja: Mouvement pour la liberté de la protection sociale (MLPS) (Parīze, Francija) (pārstāvis: M. Gibaud, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
            —
         
         
            konstatēt Eiropas Komisijas bezdarbību, jo tā prettiesiski atturējās turpināt izskatīt asociācijas Mouvement pour la liberté de la protection sociale (MLPS) 2017. gada 21. decembra sūdzību;
         
      
            —
         
         
            pilnībā atcelt Eiropas Komisijas 2018. gada 7. marta lēmumu atteikties turpināt izskatīt asociācijas Mouvement pour la liberté de la protection sociale (MLPS) 2017. gada 21. decembra sūdzību;
         
      
            —
         
         
            pieņemt lēmumu par tiesāšanās izdevumiem saskaņā ar tiesību aktiem.
         
      
      Pamati un galvenie argumenti
   
   Savas prasības pamatojumam prasītāja izvirza divus pamatus.
   
            1.
         
         
            Pirmais pamats tostarp izriet no kļūdaina vērtējuma apstrīdētajā lēmumā, saskaņā ar kuru Francijas sociālā nodrošinājuma sistēmas var tikt kvalificētas par “obligātā sociālā nodrošinājuma sistēmu”, lai gan tās nekādā ziņā neesot paredzētas visiem iedzīvotājiem, ne pat arī visiem nodarbinātajiem, bet gan drīzāk ir sistēmas, kas iedala darba ņēmējus atkarībā no to profesionālā statusa un kurām tātad būtu jāpiemēro Direktīvas 92/49/EEK un 92/96/EEK.
         
      
            2.
         
         
            Otrais pamats attiecas uz juridiskās konsekvences principa pārkāpumu, ciktāl Francija esot ļoti līdzīgā situācijā, kādā atrodas Slovākija, attiecībā uz kuru Vispārējā tiesa nosprieda, ka “obligātās veselības apdrošināšanas darbībām Slovākijā, ņemot vērā veselības apdrošināšanas sabiedrību peļņas gūšanas mērķi un pastāvošo intensīvo konkurenci kvalitātes un pakalpojumu sniegšanas ziņā, ir ekonomisks raksturs” (spriedums, 2018. gada 5. februāris, Dôvera zdravotná poist’ovňa/Komisija, T-216/15, nav publicēts, EU:T:2018:64, 68. punkts). Līdz ar to prasītāja uzskata, ka attiecībā uz Franciju nedrīkstētu spriest citādi.